Priėmimas į švietimo įstaigas vykdomas elektroniniu būdu

**Informuojame, kad prašymus į Trakų rajono švietimo įstaigas jau galima teikti per Centralizuoto priėmimo į švietimo įstaigas internetinę svetainę** [**https://mokykla.trakai.lt**](https://mokykla.trakai.lt)**.**

Vaikai į švietimo įstaigas Trakų rajono savivaldybėje priimami eilės tvarka pagal tėvų (globėjų) pateiktus prašymus vadovaujantis Trakų rajono savivaldybės tarybos 2020 m. balandžio 9 d. sprendimu Nr. S1E-61 „Centralizuoto vaikų ir mokinių priėmimas į Trakų rajono savivaldybės švietimo įstaigas tvarkos aprašas“.

Priėmimo tvarkos aprašas, prašymo formos skelbiamos:

* Centralizuoto priėmimo į Trakų rajono švietimo įstaigas internetinėje svetainėje <https://mokykla.trakai.lt>
* Savivaldybės interneto svetainėje [www.trakai.lt](http://www.trakai.lt)
* Švietimo įstaigų internetinėse svetainėse.

Teikiant prašymus per internetinę svetainę <https://mokykla.trakai.lt> yra reikalingas prisijungimas per Elektroninių valdžios vartų (t. y. reikalingas mobilus parašas, elektroninė bankininkystė, Registrų centro sertifikuota USB laikmena ir kt.). Atkreipiame dėmesį, kad prašymai užregistruojami tik tuomet, kuomet yra pateikiami visi reikalingi dokumentai. Prašymo būseną tėvai ir globėjai gali sekti prisijungę prie internetinės svetainės paskyros „Tėvams“. Apie su prašymu susijusius įvykius, tėvai bus informuojami pagal pasirinktą informavimo būdą.

Jeigu tėvai neturi galimybių užsiregistruoti elektroniniu būdu, prašymus lankyti Trakų rajono švietimo įstaigas gali teikti ir fiziškai, pasirinktoje švietimo įstaigoje.

*Pagrindinis prašymų priėmimas* į švietimo įstaigas vykdomas kiekvienais kalendoriniais metais:

* + prašymai į ikimokyklinio ugdymo programas registruojami nuolat;
  + nuo sausio 15 d. iki kovo 1 d. vykdomas priėmimas į priešmokyklinio, pradinio, pagrindinio ir vidurinio ugdymo programas.
  + nuo balandžio 1 d. iki gegužės 1 d. vykdomas priėmimas į neformaliojo vaikų švietimo (Trakų meno ir Rūdiškių muzikos) mokyklas.

*Papildomas prašymų priėmimas* į švietimo įstaigas vykdomas kiekvienais kalendoriniais metais:

* + prašymai į ikimokyklinio ugdymo programas registruojami nuolat;
  + rugpjūčio 15–31 d. vykdomas priėmimas į priešmokyklinio, pradinio, pagrindinio ir vidurinio ugdymo programas;
  + nuo rugpjūčio 25 d. iki rugsėjo 5 d. vykdomas priėmimas į neformaliojo vaikų švietimo (Trakų meno ir Rūdiškių muzikos) mokyklas.

Po nurodytų terminų prašymų priėmimas į laisvas vietas klasėse per mokslo metus organizuojamas pavieniais atvejais.

Švietimo įstaigos atsakingas asmuo

L.e.p. direktorius Kęstutis Blaževičius

Tel. 8-528-44582 arba 8-652-68788

El.paštas [bijunumokykla@gmail.com](mailto:bijunumokykla@gmail.com)

Dorota Vaičiūnė

Trakų rajono savivaldybės administracijos

Švietimo skyriaus specialistė

Tel. 8 528 55604

El. p. dorota.vaiciune@trakai.lt